b"\n_START_ARTICLE_\nMaid Sama!\n_START_SECTION_\nBuod\n_START_PARAGRAPH_\nAng Mataas na Paaralang ng Seika (Ingles:Seika Mataas Paaralan) ay isang paaralan na para sa mga kalalakihan at kilala sa kanilang pasaway na estudyante at kinakatakutan ng mga kababaihan na kung saan ay naging paaralang co-ed. Kasama na ang kakaunting populasyon ng mga kababaihan na laging kinakatakutan ang laging antigong kalalakihan, kinuha ni Misaki Ayuzawa ang pagbabagong hinahangad na kung saan ang lahat ng mga kababaihan ay makakaramdam ng kaligtasan sa marahas na kapaligiran._NEWLINE_Nakakuha ng maraming reputasyon si Misaki sa lahat ng mga kalalakihang mag-aaral dahil sa kanyang pagsasanay, pag-aaral at unang babaeng naging panglo ng konseho ng mga mag-aaral subalit kilala rin siya sa kinaaayawang diktador ng nga kalalakihan at tanging pag-asa ng mga guro at kasamahang kababaihang mag-aaral. Subalit, kahit na mayroong marahas na pagkakakilanlan, palihim siyang nagtatrabaho sa isang maid cafe ng mga katulong para masuportahan ang kanyang pamilya. Sa kamalasan, nanganib ang kanyang pinagsikapang reputasyon nang malaman ng isang popular, atraktibo at impasibong si Takumi Usui na nagkaroon ng interes pagkatapos makita na nakasuot siya ng kasuotang pangkatulong pagkatapos ng pag-aaral sa araw na iyon.\n_START_SECTION_\nTauhan\n_START_PARAGRAPH_\nAng mga kronolohiya ng Maid Sama! ay ang pangaraw-araw na pamumuhay sa isang sekundaryang paaralan na kilala bilang Mataas na paaralan ng Seika na binubuo ng 80 porsiyento ng mga kalalakihan at ang mga natitira ay mga kababaihan. Ngunit, Si Misaki Ayuzawa ang kauna-unahang babae na naging pangulo ng konesho ng mga estudyante na pinagkakatiwalaan ng mga guro at mga magaaral na kababaihan. Kilala siya sa pagiging magagalitin at mahigpit sa mga kalalakihan samantalang mabait at mapagbigay sa mga kababaihan. Si Takumi Usui naman ang nakadiskubre na ang pangulo ay isang katulong sa isang kainan sa kalapit na baryo at naging malapit ang kanyang loob dito. Sa Maid Latte kung saan siya nagtatrabaho, kasama niya sina Satsuki, Honoka, Erika, Subaru, Sayu at Gon-Chan, Sen at Mochi, Aoi Hyoudou, at Nagisa Hyoudouna kung saan ay tumulong kay Misaki na solusyonan ang kanyang mga problema at pagbibigay ng mga opinyon. Ngunit hindi niya ipinapaalam sa mga estudyante ng kanyang paarlan at kanyang kamag-aral na siya ay nagtatrabaho bilang katulong dahil sa takot na mawala ang kanyang reputasyon at pingahirapang pagsisikap na maiangat ang paaralan.\n_START_SECTION_\nTagpuan\n_START_PARAGRAPH_\nSa kabuuan ng serye, tatlo ang mga pinangyarihan ng kuwento. Ang Mataas na Paaralan ng Seika na kung saan si Misaki at ang ibang tauhan ay nag-aaral. Kilala ito sa pagiging paaralan ng mga kalalakihan na naging isang edukasyonal (co-ed) dahil na rin sa mga pinaiiral na pagdidisiplina ng kanilang pangulo ng konseho ng mga estudyante._NEWLINE_Sa Maid Latte naman nagtatrabaho si Misaki. Napili ito ni Misaki sapagkat may isang baryo ang layo nito sa paaralan at hindi nito gustong malaman ng kanyang mga kamag-aral na siya ay nagtatrabaho ng ganoon lamang (kahit na may ilang tao na ang nakakaalam ng kanyang lihim). 850 yen ang orasang sweldo ng mga trabahador at  750 yen naman sa buwanang pagsasanay lamang. Para mapasasaya ang mga tao, kadalasan silang nagsusuot ng mga kasuotan tulad ng pagsusuot ng tenga ng pusa, at tenga ng kuneho. Nagsasagawa rin sila ng mga aktibidad tulad ng araw ng mga guro, araw ng mga tao at iba pa. Nagkakaroon sila ng mga paligsahan tulad ng pagiipon ng mga puntos na kung saan ay magagamit nila ito sa pakikipagtuos sa mga tauhan at kapag nanalo, pagbibigyan silang makakuha ng larawan._NEWLINE_Paghuli naman ang Mataas na paaralan ng Miyabigaoka (Ingles:Miyabigaoka High School). Salungat sa paaralan ni Misaki, ang paaralan nito ay kakikitaan ng mga mayayaman at eleganteng estudyante. Dahil sa layo nito, kinakailangan pang sumakay ng bus para makarating lamang.\n_START_SECTION_\nDrama sa Radyo\n_START_PARAGRAPH_\nSa Hapon, tatlong drama sa radyo ang nailathala sa ilalim ng pamagat na manga na Kaich\xc5\x8d wa Maid-sama (\xe4\xbc\x9a\xe9\x95\xb7\xe3\x81\xaf\xe3\x83\xa1\xe3\x82\xa4\xe3\x83\x89\xe6\xa7\x98) na nailathala noong Abril 2007 Oktubre 2007 at Mayo 2008. Lumabas ito sa Lala DX sa pagitan ng Pebrero hanggang Marso 2008 bilang karagdagan sa magasin.\n_START_SECTION_\nDrama CD\n_START_PARAGRAPH_\nIsang drama CD para sa Kaich\xc5\x8d wa Maid-sama ay ang naipalabas sa Hapon na may pamagat na It's animated Master! Drama CD (\xe3\x83\xab\xe3\x81\xaf\xe3\x80\x8c\xe3\x81\x94\xe4\xb8\xbb\xe4\xba\xba\xe6\xa7\x98\xe3\x82\xa2\xe3\x83\x8b\xe3\x83\xa1\xe5\x8c\x96\xe3\x81\xa7\xe3\x81\x99\xe3\x82\x88\xef\xbc\x81\xe3\x83\x89\xe3\x83\xa9\xe3\x83\x9eCD!) na kung saan ay ipinapakita na ang disenyo at mga tauhan na sinasanay sa isang sikolohikal na pagsusulit.\n_START_SECTION_\nMusika\n_START_PARAGRAPH_\nSi Saya Mizuno (\xe6\xb0\xb4\xe9\x87\x8e \xe4\xbd\x90\xe5\xbd\xa9) ang kumanta ng My Secret na makikita sa pambungad ng palabas. Binuo ito ni Yamamoto Yuusuke at isinaayos ni Wataru._NEWLINE_Dalawa ang pangwakas na kanta, una na rito ang Yokan na isinulat ni Yoshiko at Nao na inawit ng Heidi.. Ginamit ang kanta na ito sa pagitan ng mga episodyo 1 hanggang 15. Ang Yokan naman ang ikalawang kanta na ginamit sa mga episodyo 16 hanggang 26 na kinanta ng heidi. na kung saan ay ininterpreta at isinaayos. Tinanggap naman ang tatlong mga kantang ito ng Geneon Universal Entertainment Japan."